ગુજરાતની જનતા વડાપ્રધાન નરેન્દ્ર મોદી અને અમિત શાહનો આભાર માને તેટલો ઓછો છે, કેમ કે ભાજપના હાઇકમાન્ડે સરકારનું નેતૃત્વ ફરીથી વિજય રૂપાણીને સોંપ્યું છે. રૂપાણી જેવા સરળ, નિખાલસ અને ફરજપરસ્ત નેતા ભાજપમાં મળવા મુશ્કેલ છે. રૂપાણીએ મોદીના વિજયરથને આગળ વધાર્યો છે. ગુજરાતમાં 7મી ઓગષ્ટ 2016માં પાર્ટીના હાઇકમાન્ડે મુખ્યમંત્રી પદ માટે વિજય રૂપાણીની પસંદગી કરીને શાસનની ધૂરા સોંપી છે. રાજ્યની 13મી વિધાનસભાના તેઓ આખરી મુખ્યમંત્રી હતી અને 14મી વિધાનસભાના પહેલા મુખ્યમંત્રી છે. 13મી વિધાનસભાએ ગુજરાતને ત્રણ મુખ્યમંત્રી આપ્યા છે જેમાં પહેલા નરેન્દ્ર મોદી હતા અને તેમના પછી આનંદીબહેન પટેલ હતા. આનંદીબહેને ગુજરાતમાં 808 દિવસ સુધી શાસન કર્યું છે. ભાજપની ત્રીજી પસંદ રૂપાણી હતા અને આજે પણ એ જ પસંદ છે. રૂપાણીએ હવે બ્યુરોક્રેસી અને પોલીસ પર પક્કડ વધારે જમાવવાની જરૂરિયાત છે કારણ કે તેઓ એડમિનિસ્ટ્રેશનમાં થોડાં નબળાં પડી રહ્યાં છે અથવા તો તેમને ફ્રી હેન્ડ આપવામાં આવ્યો નથી. હવે તેમને પાર્ટીએ ફ્રી હેન્ડ આપવો પડશે...